रिलायंस इंडस्ट्रीज के अध्यक्ष एवं प्रबंध निदेशक मुकेश अंबानी ने आज इसकी घोषणा करते हुए कहा कि पहले किये गये वायदे के अनुरूप देश के भीतर किसी भी नेटवर्क पर नि:शुल्क कॉलिंग की सुविधा जारी रहेगी, लेकिन डाटा और विदेशों में कॉल करने के लिए उपभोक्ता को पैसे देने होंगे। कंपनी इसके लिए कई तरह के टैरिफ प्लान की घोषणा की है और दावा किया है कि उसके टैरिफ प्लान दूसरे ऑपरेटरों से ज्यादा कीमत के नहीं होंगे और साथ उन पर ग्राहकों को 20 प्रतिशत ज्यादा डाटा मिलेगा। श्री अंबानी ने इतने कम समय में जियो के उपभोक्ताओं की संख्या 10 करोड़ के पार पहुँचाने के लिए उपभोक्ताओं का धन्यवाद किया तथा कहा कि जियो के प्राइम सदस्य 31 मार्च 2018 तक जियो न्यू ईयर ऑफर के तहत सभी सेवाओं का नि:शुल्क लाभ उठा सकते हैं। श्री अंबानी ने जियो प्राइम मेंबरशिप प्रोग्राम की भी घोषणा की।